කෙසේ වෙතත්, විනය හේතුන් හෝ වෙනත් හේතූන් මත සේවා දීර්ඝ ලබා නොදෙන බවට ලිඛිතව අධිකරණ අමාත්‍යාංශය විසින් දැනුම් දී ඇති හදිසි මරණ පරීක්ෂකවරුන් සම්බන්ධයෙන් මෙම සේවා දීර්ඝ කිරීම අදාළ නොවන බව ද අධිකරණ අමාත්‍යාංශය ප්‍රකාශ කළා.මේ අතර, මුහුණු ආවරණ හා සායනික අපද්‍රව්‍ය බැහැර කිරීම සම්බන්ධයෙන් අවශ්‍ය මාර්ගෝපදේශ ලබා දී තිබුණත් ඇතැම් පුද්ගලයින් ඒවා නොසලකා කටයුතු කිරීම හේතුවෙන් සෞඛ්‍යමය සහ පාරිසරික වශයෙන් එල්ල වී ඇති බලපෑම වැඩි බව පරිසර අමාත්‍ය මහින්ද අමරවීර පවසනවා.වැල්ලවත්ත මුහුදු වෙරළට මෙන්ම අවට සාගරය අපවිත්‍ර වන අයුරින් කිසියම් අයෙකු, පිරිසක් හෝ ආයතනයක් සායනික අපද්‍රව්‍ය වැල්ලවත්ත වෙරළ තීරයට මුදා හැර ඇති බවත් ඒ සම්බන්ධයෙන් නීතිමය පියවර ගැනීමට දැනටමත් පියවර ගෙන ඇති බවයි බත්තරමුල්ලේ ඊයේ පැවති වැඩසටහනකට එක්වෙමින් අමාත්‍යවරයා වැඩිදුරටත් සඳහන් කළේ.